Sapelihammaskissat
Tunnetuin laji on "Smilodon", joka oli leijonan kokoinen ja jonka hampaat olivat 20 cm pitkät. Se eli Pohjois- ja Etelä-Amerikassa ja hyökkäsi muun muassa villamammuttien poikasten kimppuun. "Smilodon fatalis" oli painavampi kuin suurin nykyinen kissaeläin, siperiantiikeri., mikä teki siitä yhden suurimmista koskaan eläneistä kissaeläimistä. Sapelihammaskissoja eli vielä 10 000 vuotta sitten, kunnes ne kuolivat sukupuuttoon pleistoseenin lopun joukkotuhossa.
Aldabrankerttunen
Aldabrankerttunen ("Nesillas aldabrana") on kerttusten heimoon kuulunut, sukupuuttoon kuollut varpuslintu. Lajia tavattiin kotoperäisenä Aldabralla. Se löydettiin vuonna 1967 ja viimeinen havainto siitä tehtiin vuonna 1983. Lajia etsittiin saarelta vuosina 1986 ja 2003-2004, mutta etsinnät eivät tuottaneet tulosta.